બોલિવૂડમાં મીટૂ મૂવમેન્ટ હેઠળ જે હવસખોરોનાં નામ બહાર આવ્યાં છે એમાં ડિરેક્ટર વિકાસ બહેલનો પણ સમાવેશ થાય છે. તેણે ફેન્ટમ ફિલ્મ્સની એક ભૂતપૂર્વ કર્મચારીનું સેક્સ્યુઅલી હેરેસમેન્ટ કર્યું હોવાનું સ્વીકાર્યા બાદ તે પડી ભાંગ્યો હતો અને રિહેબિલિટેશન સેન્ટરમાં જવા માટે તે સંમત થયો હતો. ડિરેક્ટર્સ અનુરાગ કશ્યપ અને વિક્રમાદિત્ય મોટવાણેને ફેન્ટમ ફિલ્મ્સમાં તેમના ભૂતપૂર્વ પાર્ટનર વિકાસ બહેલની વિરુદ્ધ અદાલતમાં રિપ્રેઝન્ટ કરતાં લોયર અનુસાર એક ભૂતપૂર્વ કર્મચારીનું સેક્સ્યુઅલ હેરેસમેન્ટ કર્યું હોવાનું સ્વીકાર્યા બાદ વિકાસ રડી પડ્યો હતો.